CELEX: 62016CA0397
Language: sk
Date: 2017-12-20 00:00:00
Title: Spojené veci C-397/16 a C-435/16: Rozsudok Súdneho dvora (druhá komora) z 20. decembra 2017 (návrh na začatie prejudiciálneho konania, ktorý podal Corte d’appello di Milano, Bundesgerichtshof – Taliansko, Nemecko) – Acacia Srl/Pneusgarda Srl, v konkurze, Audi AG (C-397/16), Acacia Srl, Rolando D’Amato/Dr. Ing. h.c. F. Porsche AG (C-435/16) (Návrh na začatie prejudiciálneho konania — Nariadenie (ES) č. 6/2002 — Dizajny Spoločenstva — Článok 110 ods. 1 — Absencia ochrany — Tzv. ustanovenie „o opravách“ — Pojem „časť zloženého výrobku“ — Oprava zloženého výrobku, aby sa obnovila jeho pôvodná vonkajšia úprava — Opatrenia, ktoré musí prijať užívateľ, aby sa mohol odvolávať na tzv. ustanovenie „o opravách“ — Analogický disk motorového vozidla, ktorý je rovnaký ako model pôvodného disku)

26.2.2018   
            
            
               SK
            
            
               Úradný vestník Európskej únie
            
            
               C 72/18
            
         Rozsudok Súdneho dvora (druhá komora) z 20. decembra 2017 (návrh na začatie prejudiciálneho konania, ktorý podal Corte d’appello di Milano, Bundesgerichtshof – Taliansko, Nemecko) – Acacia Srl/Pneusgarda Srl, v konkurze, Audi AG (C-397/16), Acacia Srl, Rolando D’Amato/Dr. Ing. h.c. F. Porsche AG (C-435/16)
   (Spojené veci C-397/16 a C-435/16) (1)
   
   ((Návrh na začatie prejudiciálneho konania - Nariadenie (ES) č. 6/2002 - Dizajny Spoločenstva - Článok 110 ods. 1 - Absencia ochrany - Tzv. ustanovenie „o opravách“ - Pojem „časť zloženého výrobku“ - Oprava zloženého výrobku, aby sa obnovila jeho pôvodná vonkajšia úprava - Opatrenia, ktoré musí prijať užívateľ, aby sa mohol odvolávať na tzv. ustanovenie „o opravách“ - Analogický disk motorového vozidla, ktorý je rovnaký ako model pôvodného disku))
   (2018/C 072/23)
   Jazyky konania: nemčina a taliančina
   
      Vnútroštátny súd, ktorý podal návrh na začatie prejudiciálneho konania
   
   Corte d’appello di Milano, Bundesgerichtshof
   
      Účastníci konania pred vnútroštátnym súdom
   
   
      Žalobcovia: Acacia Srl (C-397/16), Acacia Srl, Rolando D’Amato (C-435/16)
   
      Žalované: Pneusgarda Srl, v konkurze, Audi AG (C-397/16), Dr. Ing. h.c. F. Porsche AG (C-435/16)
   
      Výrok rozsudku
   
   
               1.
            
            
               Článok 110 ods. 1 nariadenia Rady (ES) č. 6/2002 z 12. decembra 2001 o dizajnoch spoločenstva sa má vykladať v tom zmysle, že tzv. ustanovenie „o opravách“, ktoré obsahuje, nepodmieňuje výnimku z ochrany práv k dizajnu Spoločenstva pre dizajn, ktorý predstavuje časť zloženého výrobku a ktorý sa používa na účely umožnenia opravy tohto zloženého výrobku, aby sa obnovila jeho pôvodná vonkajšia úprava, tomu, aby chránený dizajn závisel od vonkajšej úpravy zloženého výrobku.
            
         
               2.
            
            
               Článok 110 ods. 1 nariadenia č. 6/2002 sa má vykladať v tom zmysle, že tzv. ustanovenie „o opravách“, ktoré obsahuje, podmieňuje výnimku z ochrany práv k dizajnu Spoločenstva pre dizajn, ktorý predstavuje časť zloženého výrobku a ktorý sa používa na účely umožnenia opravy tohto zloženého výrobku, aby sa obnovila jeho pôvodná vonkajšia úprava, tomu, aby sa vonkajšia úprava náhradného dielu vizuálne zhodovala s vonkajšou úpravou časti, ktorá bola pôvodne začlenená do zloženého výrobku v čase jeho uvedenia na trh.
            
         
               3.
            
            
               Článok 110 ods. 1 nariadenia č. 6/2002 sa má vykladať v tom zmysle, že na to, aby sa výrobca alebo predajca časti zloženého výrobku mohli odvolávať na tzv. ustanovenie „o opravách“, ktoré toto ustanovenie obsahuje, musia splniť povinnosť náležitej starostlivosti, pokiaľ ide o dodržiavanie podmienok uložených uvedeným ustanovením následnými užívateľmi.
            
         
      (1)  Ú. v. EÚ C 371, 10.10.2016.